26 • F. K A I S E R 



Virum Clarissimum, qui Senatus Academici acta curat, iit recitare velit 

 rogo. Vos vero, nobilissimi iuvenes praemio ornandi, ut suum quisquc 

 nomen renuntiari autliet, ad me deinceps accedite. 



Honorificum iudicium, Amicissime de Loos, quod ordo Disciplinarum 

 Matheniaticarum et Physicarum de tua commentutione tulit, omnino con- 

 venit laudibus , quas , ob scientiam et diligentiam , in Academia iam nactus 

 es. In discipulis carissimis et amicis te magni facio, propter Ingenium et 

 propter candidum pectus. Gratissimuni mihi accidit hoc honoris praemium , 

 Ee^is auctoritate, tibi tradere. Illustre hoc regii favoris documentum, 

 maius excipiat praemium , quod neminem fugit , qui , ut tu facis , doctrinae 

 amans et scientia et usu proficiens, modestiam, honestatem et virtutem 

 summum bonum esse iudicet. 



Altera vice tu hie ades, amicissime van der Ven, ut am'um auferas, 

 quod diligentia tua tibi parasti. Tertio abhinc anno Astronomiae practicae, 

 nunc Matheseos purae praemium tibi debetur, quo opere probasti, ratio- 

 nem in te esse iunctam usui et arti, quae coniunctio doctorum praestau- 

 tiam äuget. Gratulor tibi hanc virtutem; gratulor tibi dexteritatem et 

 sagacitatem, quibus flores: multo magis tamen gratulor virtutis principia, 

 quibus omnia reguutur quae facis. En aureum nummum, alterum quo a 

 Rege donaris. Incitamento tibi sit ad sedulo pergendum in vasto illo disqui- 

 sitionis campo, quem iam ingressus es; quod si feceris, monumentum tibi 

 exiges , pulchrius et perrennius quam nobile illud metallum , quo primitiae 

 tuae ornantur. 



Historia, Praestantissime Mosselmans , testis sit tua commentatio, pe- 

 ritum te et diligentem nacta est cultorem. Excitet te hoc honoris prae- 

 mium, ut perpetuo huic disciplinae des operam, sagacissimeque exercere 

 criticen pergas, cui rei quam idoneus sis, demonstrasti. Conaminibus, 

 procul dubio , fructus haud deerunt , magnaque nos tenet spes , fore ut tibi 

 felicem vitam sint partura, qua spe non deiicieris, si ea virtute esse per- 

 gas, quae tibi omnium amorem conciliavit. 



